**Tomáš Netík** (s. 28. huhtikuuta 1982 Praha, Tšekkoslovakia) on tšekkiläinen jääkiekkoilija, joka pelaa II-divisioonajoukkue Karjalan Koplassa. Hän on pelipaikaltaan vasen laitahyökkääjä. Hän on pelannut urallaan aiemmin kuudessa Euroopan pääsarjassa ja maassa; kotimaassaan, Venäjällä, Slovakiassa, Ruotsissa, Kroatiassa ja Itävallassa. Netík on pelannut myös 30 ottelua Tšekin A-maajoukkueessa.

Pelityyli
---------

Elite Prospects -sivuston Ulf Anderssonin mukaan Netík on offensiivinen laitahyökkääjä varustettuna suurella nopeudella ja ketteryydellä. Hän omaa hyvän laukauksen ja on intensiivinen jäällä. Netíkillä on hyvä peliäly, mutta hän ei ole kuitenkaan kovin vahva fyysisissä väännöissä.

Ura
---

### Seuraura

#### Uran alku kotimaassa

Netík on HC Sparta Prahan kasvatti. Kaudella 1999–2000 hän oli seuran A-nuorten paras syöttäjä 14 syöttöpisteellään. Netík debytoi myös miesten peleissä pelattuaan yhden ottelun lainalla Tšekin kolmanneksi korkeimmalla sarjatasolla 2. česká hokejová ligan NED Hockey Nymburkissa. WHL-joukkue Medicine Hat Tigers varasi hänet 33. pelaajana CHL:n varaustilaisuudessa 2000. Netík aloitti joukkueessa kauden 2000–2001, mutta hän palasi jo kolmen pelaamansa ottelun jälkeen Sparta Prahan organisaatioon. Netík oli seuran A-nuorten paras pistemies ja maalintekijä tehoilla 32+16=48, joilla hän sijoittui koko Extraliga juniorůn maalipörssissä neljänneksi ja pistepörssissä kymmenenneksi. Netík debytoi kauden aikana myös Extraligassa, jossa hän pelasi kuusi runkosarjaottelua ilman tehopisteitä. Netík teki Extraliga-debyyttinsä 31. lokakuuta 2000 HC Třineciä vastaan. Loppukaudella hän siirtyi lainalle sarjatasoa alemmas 1. česká hokejová ligan HC Slovan Ústí nad Labemiin, jossa Netík pelasi seitsemän karsintasarjan ottelua.

Kaudella 2001–2002 Netík pelasi Sparta Prahan Extraliga-joukkueessa 14 runkosarjaottelua ilman tehopisteitä. Hän voitti kauden päätteeksi Tšekin-mestaruuden. Netík edusti joukkuetta myös Spengler Cupissa. Hän pelasi kauden aikana myös lainalla 1. ligaa yhteensä yhdeksän ottelun verran HC Berounští Medvědissä ja HC Slovan Ústí nad Labemissa sekä 2. ligajoukkue HC Mladá Boleslavissa kolmen nousukarsintasarjan ottelun verran. Mladá Boleslavin kausi päättyi sarjanousuun 1. ligaan. Netík siirtyi kaudeksi 2002–2003 pelaamaan 1. ligaa HC Slovan Ústečtí Lvin (aik. HC Slovan Ústí nad Labem) riveihin. Hän oli tehoilla 13+15=28 joukkueen paras maalintekijä ja Netík jakoi Slovanin sisäisen pistepörssin kolmannen sijan Jaroslav Müllerin kanssa. Pudotuspeleissä hän oli kuudella syöttöpisteellään joukkueen paras syöttäjä sekä jakoi sisäisen pistepörssin voiton Daniel Tvrzníkin ja Jiří Hubáčekin kanssa. Kaudeksi 2003–2004 Netík palasi Extraligaan ja hän siirtyi HC Karlovy Varyn riveihin. Hänen ensimmäinen täysi Extraliga-kautensa toi 47 runkosarjaottelussa tehot 10+7=17. Netík teki ensimmäisen Extraliga-maalinsa runkosarjan avauskierroksella 12. syyskuuta 2003 kasvattajaseuraansa Sparta Prahaa vastaan. Hän pelasi osan kaudestaan myös lainalla edellisen kauden seurassaan Slovanissa.

#### Paluu Sparta Prahaan ja läpimurto

Netík palasi kaudeksi 2004–2005 kasvattajaseuraansa Sparta Prahaan. Hän edusti joukkuetta kauden aikana myös Spengler Cupissa, jossa Netík eteni Spartan kanssa finaaliin saakka, mutta turnauksen voiton vei kuitenkin sveitsiläinen isäntäjoukkue HC Davos lukemin 2–0. Kauden 2005–2006 päätteeksi hän voitti Tšekin-mestaruuden. Netík edusti Sparta Prahaa kauden aikana myös Spengler Cupissa. Kaudella 2006–2007 hän teki Extraligan yhden kauden maaliennätyksensä 22 osumallaan, joilla Netík oli joukkueensa toiseksi paras maalintekijä Petr Tonin jälkeen sekä jakoi koko liigan maalipörssin seitsemännen sijan HC Slavia Prahan Jaroslav Bednářin ja HC Litvínovin Daniel Brandan kanssa. Hän voitti kauden päätteeksi Tšekin-mestaruuden. Netík edusti Spartaa kauden aikana myös Euroopan seurajoukkueiden mestaruusturnauksessa.

Kaudella 2007–2008 Netík oli tehoilla 15+22=37 joukkueen paras syöttäjä ja toiseksi paras pistemies Petr Tonin jälkeen. Hän voitti myös koko Euroopan seurajoukkueiden mestaruusturnauksen piste- ja maalipörssin tehoilla 4+3=7. Netík eteni Spartan kanssa finaaliin, mutta turnauksen voiton vei kuitenkin venäläinen Metallurg Magnitogorsk lukemin 2–5. Kauden 2008–2009 päätteeksi Netík voitti Extraligan pronssia. Kaudella 2009–2010 hän teki liigan yhden kauden piste-ennätyksensä sekä sivusi yhden kauden maaliennätystään tehoilla 22+20=42. Netík oli Spartan toiseksi paras pistemies Petr Tonin jälkeen. Hän sijoittui koko Extraligan maalipörssissä kuudenneksi. Netík jakoi myös liigan voittomaalipörssin voiton joukkuetoverinsa Petr Tonin kanssa kahdeksalla osumallaan. Hän teki Extraliga-uransa ensimmäisen kypärätempun 29. syyskuuta 2009 vieraissa HC Litvínovia vastaan. Pudotuspeleissä Netík oli kolmella osumallaan Spartan paras maalintekijä.

#### Vuodet KHL:ssä

Kaudeksi 2010–2011 Netík siirtyi kaksivuotisella sopimuksella KHL-joukkue TsSKA Moskovaan. Hän teki siellä kuitenkin 32 ottelussa vain kahdeksan tehopistettä. Netík jätti TsSKA:n kauden jälkeen ja siirtyi kaudeksi 2011–2012 jatkamaan KHL-uraansa slovakialaisen laajennusjoukkue Lev Popradin riveihin. Hän oli tehoilla 17+11=28 joukkueen paras maalintekijä sekä jakoi sisäisen pistepörssin toisen sijan Juraj Mikúšin kanssa edellään vain Ľuboš Bartečko. Levin jäätyä pudotuspelien ulkopuolelle Netík kuitenkin siirtyi tammikuun 2012 lopulla loppukaudeksi Ruotsin SHL-liigan nousijajoukkue Växjö Lakers HC:hen.

Elokuussa 2012 Netík kotimaahansa ja siirtyi HC Liberecin joukkueeseen. Hänen sopimuksessaan oli 4. marraskuuta 2012 asti kestävä optio ulkomaille siirtymisestä. Netík käytti sopimuksessaan olleen option jo lokakuussa ja hän siirtyi loppukauden 2012–2013 kattavalla sopimuksella KHL-joukkue Neftehimik Nižnekamskiin. Netík oli 13 osumallaan joukkueen kolmanneksi paras maalintekijä. Kaudeksi 2013–2014 hän siirtyi kaksivuotisella sopimuksella KHL:n slovakialaisjoukkue HC Slovan Bratislavaan. Kesken kauden, joulukuussa 2013 seura kuitenkin kauppasi Netíkin hänen edellisen kauden joukkueeseensa Neftehimik Nižnekamskiin rahallista korvausta vastaan. Nadežda Cupissa Netík oli joukkueen paras maalintekijä kolmella osumallaan ja hän jakoi Neftehimikin sisäisen tehotilaston voiton Igor Polygalovin kanssa lukemalla +4. Kauden jälkeen, toukokuussa 2014 Netíkin sopimus purettiin. Kaudeksi 2014–2015 hän palasi taas vuoden mittaisella sopimuksella Slovan Bratislavaan. Netík jakoi tehoilla 11+13=24 joukkueen sisäisen maalipörssin toisen sijan Rok Tičarin ja Matt Murleyn kanssa edellään vain Ladislav Nagy sekä sisäisen pistepörssin kolmannen sijan Murleyn kanssa.

#### Toinen paluu Sparta Prahaan

Kaudeksi 2015–2016 Netík palasi kotimaahansa ja kasvattajaseuraansa Sparta Prahaan. Hän nousi joukkueen varakapteeniksi. Netík voitti kauden päätteeksi Extraligan hopeaa. Kaudella 2016–2017 hän oli Mestarien liigassa kuudella osumallaan Sparta Prahan paras maalintekijä Lukáš Pechin kanssa. Netík kuitenkin poistui joukkueen vahvuudesta tammikuun 2017 lopulla, kun Sparta lainasi hänet loppukaudeksi HC Třineciin. Netík jakoi pudotuspeleissä joukkueen sisäisen tehotilaston voiton Kamil Krepsin ja Milan Douderan kanssa.

#### EBEL, Slovakia ja Suomi

Netík siirtyi kaudeksi 2017–2018 monikansallisen Erste Bank Eishockey Ligan kroatialaisjoukkue Medveščak Zagrebiin. Hän oli joukkueen kolmanneksi paras pistemies tehoilla 15+30=45. Kaudeksi 2018–2019 Netík siirtyi Slovakian Extraligan HC Košiceen. Kesken kauden, tammikuussa 2019 hän siirtyi kuitenkin loppukaudeksi EBEL:n itävaltalaisjoukkue HC Innsbruckiin.

Tammikuussa 2020 Netík siirtyi loppukauden 2019–2020 kattavalla sopimuksella II-divisioonajoukkue Karjalan Koplaan oltuaan alkukauden ilman sopimusta. Hänelle joukkuetta suositteli Koplaa edellisellä kaudella edustanut, urallaan NHL:ssäkin pelannut maanmies Pavel Brendl.

### Maajoukkueura

Netík pelasi alle 18-vuotiaiden MM-kilpailuissa vuonna 2000. Tšekin A-maajoukkueessa hän on pelannut 30 ottelua tehopistein 6+4=10. Netík teki A-maajoukkuedebyyttinsä 7. huhtikuuta 2005 Nitrassa Slovakiaa vastaan. Ensimmäisen A-maajoukkuemaalinsa hän teki 30. elokuuta 2007 Karlovy Varyssa Saksaa vastaan.

Muuta
-----

Netík harrasti lapsena myös 12-vuotiaaksi asti tennistä. Hänen isänsä Tomáš Netík Sr. pelasi omalla urallaan hyökkääjänä yli 300 ottelua Tšekkoslovakian liigassa ja hän kuului TJ Sparta ČKD Prahan vuoden 1983 Tšekkoslovakian-mestaruuden voittaneeseen joukkueeseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1999–2000 | HC Sparta Praha | Tšekki U20 | 43 | 10 | 14 | 24 | 16 | – | – | – | – | – | U18 | 6 | 1 | 1 | 2 | 0 |
|  | NED Hockey Nymburk | Tšekki II | 1 | 0 | 0 | 0 | 0 | – | – | – | – | – |
| 2000–2001 | Medicine Hat Tigers | WHL | 3 | 0 | 0 | 0 | 2 | – | – | – | – | – |
|  | HC Sparta Praha | Tšekki U20 | 28 | 32 | 16 | 48 | 36 | 2 | 0 | 0 | 0 | 12 |
|  | HC Sparta Praha | ČEL | 6 | 0 | 0 | 0 | 0 | – | – | – | – | – |
| 2001–2002 | HC Sparta Praha | Tšekki U20 | 17 | 16 | 13 | 29 | 34 | 6 | 2 | 2 | 4 | 0 |
|  | HC Sparta Praha | ČEL | 14 | 0 | 0 | 0 | 0 | – | – | – | – | – |
|  | HC Berounští Medvědi | Tšekki I | 3 | 0 | 0 | 0 | 0 | – | – | – | – | – |
|  | HC Slovan Ústí nad Labem | Tšekki I | 6 | 1 | 1 | 2 | 2 | – | – | – | – | – |
|  | HC Mladá Boleslav | Tšekki II | – | – | – | – | – | 3 | 0 | 1 | 1 | 27 |
| 2002–2003 | HC Slovan Ústečtí Lvi | Tšekki I | 40 | 13 | 15 | 28 | 22 | 5 | 0 | 6 | 6 | 31 |
| 2003–2004 | HC Karlovy Vary | ČEL | 47 | 10 | 7 | 17 | 20 | – | – | – | – | – |
|  | HC Slovan Ústečtí Lvi | Tšekki I | 8 | 4 | 5 | 9 | 6 | 1 | 0 | 0 | 0 | 0 |
| 2004–2005 | HC Sparta Praha | ČEL | 46 | 7 | 14 | 21 | 26 | 3 | 0 | 0 | 0 | 12 |
| 2005–2006 | HC Sparta Praha | ČEL | 49 | 12 | 14 | 26 | 42 | 17 | 2 | 0 | 2 | 8 |
| 2006–2007 | HC Sparta Praha | ČEL | 50 | 22 | 6 | 28 | 52 | 16 | 5 | 3 | 8 | 30 |
| 2007–2008 | HC Sparta Praha | ČEL | 49 | 15 | 22 | 37 | 64 | 4 | 0 | 0 | 0 | 6 |
| 2008–2009 | HC Sparta Praha | ČEL | 41 | 12 | 11 | 23 | 60 | 11 | 3 | 7 | 10 | 2 |
| 2009–2010 | HC Sparta Praha | ČEL | 43 | 22 | 20 | 42 | 81 | 7 | 3 | 1 | 4 | 36 |
| 2010–2011 | TsSKA Moskova | KHL | 32 | 4 | 4 | 8 | 24 | – | – | – | – | – |
| 2011–2012 | Lev Poprad | KHL | 42 | 17 | 11 | 28 | 26 | – | – | – | – | – |
|  | Växjö Lakers HC | Elitserien | 12 | 1 | 1 | 2 | 2 | – | – | – | – | – |
| 2012–2013 | HC Liberec | ČEL | 7 | 3 | 3 | 6 | 8 | – | – | – | – | – |
|  | Neftehimik Nižnekamsk | KHL | 38 | 13 | 8 | 21 | 20 | 4 | 1 | 0 | 1 | 2 |
| 2013–2014 | HC Slovan Bratislava | KHL | 32 | 11 | 3 | 14 | 12 | – | – | – | – | – |
|  | Neftehimik Nižnekamsk | KHL | 16 | 1 | 2 | 3 | 6 | – | – | – | – | – |
| 2014–2015 | HC Slovan Bratislava | KHL | 56 | 11 | 13 | 24 | 28 | – | – | – | – | – |
| 2015–2016 | HC Sparta Praha | ČEL | 41 | 8 | 14 | 22 | 32 | 16 | 0 | 2 | 2 | 6 |
| 2016–2017 | HC Sparta Praha | ČEL | 20 | 3 | 4 | 7 | 12 | – | – | – | – | – |
|  | HC Třinec | ČEL | 9 | 2 | 0 | 2 | 4 | 6 | 1 | 2 | 3 | 4 |
| 2017–2018 | Medveščak Zagreb | EBEL | 49 | 15 | 30 | 45 | 22 | 6 | 1 | 2 | 3 | 2 |
| 2018–2019 | HC Košice | SloEL | 30 | 6 | 18 | 24 | 4 | – | – | – | – | – |
|  | HC Innsbruck | EBEL | 12 | 0 | 2 | 2 | 6 | – | – | – | – | – |
| 5 kautta | yhteensä | KHL | 216 | 57 | 41 | 98 | 116 | 4 | 1 | 0 | 1 | 2 |
| 12 kautta | yhteensä | ČEL | 422 | 116 | 115 | 231 | 401 | 80 | 14 | 15 | 29 | 104 |
| 2 kautta | yhteensä | EBEL | 61 | 15 | 32 | 47 | 28 | 6 | 1 | 2 | 3 | 2 |
| 1 kausi | yhteensä | SloEL | 30 | 6 | 18 | 24 | 4 | – | – | – | – | – |
| 1 kausi | yhteensä | Elitserien | 12 | 1 | 1 | 2 | 2 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Tomáš Netík**.
* Tomáš Netík The Internet Hockey Databasessa (englanniksi)
* Tomáš Netík Eurohockey-sivustolla (englanniksi)
* Tomáš Netík *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Tomáš Netík *Elite Prospects*. Everysport Media Group AB.  (englanniksi)
2. ↑  Elite Prospects - HC Sparta Praha U20 *eliteprospects.com*. Everysport Media Group. Viitattu 4.2.2020. (englanniksi)
3. ↑  Elite Prospects - Czech U20 Stats 2000-2001 *eliteprospects.com*. Everysport Media Group. Viitattu 4.2.2020. (englanniksi)
4. ↑  HC Sparta Praha - HC Oceláři Třinec, 31.10.2000 *Hokej.cz*.  31.10.2000. BPA sport marketing a.s. ve spolupráci s eSports.cz, s.r.o. Viitattu 4.2.2020. (tšekiksi)
5. ↑  Elite Prospects - HC Slovan Ústečtí Lvi *eliteprospects.com*. Everysport Media Group. Viitattu 4.2.2020. (englanniksi)
6. ↑  HC Energie Karlovy Vary - HC Sparta Praha, 12.09.2003 *Hokej.cz*.  12.9.2003. BPA sport marketing a.s. ve spolupráci s eSports.cz, s.r.o. Viitattu 4.2.2020. (tšekiksi)
7. ↑  Elite Prospects - Czech Stats 2006-2007 *eliteprospects.com*. Everysport Media Group. Viitattu 4.2.2020. (englanniksi)
8. ↑  Elite Prospects - HC Sparta Praha *eliteprospects.com*. Everysport Media Group. Viitattu 4.2.2020. (englanniksi)
9. ↑  Elite Prospects - ECC Stats 2007-2008 *eliteprospects.com*. Everysport Media Group. Viitattu 4.2.2020. (englanniksi)
10. ↑  Elite Prospects - HC Sparta Praha *eliteprospects.com*. Everysport Media Group. Viitattu 4.2.2020. (englanniksi)
11. ↑  Elite Prospects - Czech Stats 2006-2007 *eliteprospects.com*. Everysport Media Group. Viitattu 4.2.2020. (englanniksi)
12. ↑  Elite Prospects - Award - Czech Extraliga Most Game Winning Goals *eliteprospects.com*. Everysport Media Group. Viitattu 4.2.2020. (englanniksi)
13. ↑  HC BENZINA Litvínov - HC Sparta Praha, 29.09.2009 *Hokej.cz*.  29.9.2009. BPA sport marketing a.s. ve spolupráci s eSports.cz, s.r.o. Viitattu 4.2.2020. (tšekiksi)
14. ↑  Elite Prospects - HC Sparta Praha *eliteprospects.com*. Everysport Media Group. Viitattu 4.2.2020. (englanniksi)
15. ↑  Netík se dočkal přestupu: Ani jsem moc nemusel ustupovat ze svých požadavků *iDNES.cz*.  4.5.2010. MAFRA, a. s. a dodavatelé Profimedia, Reuters, ČTK, AP. Viitattu 4.2.2020. (tšekiksi)
16. ↑  Český bek Pilař jde do Popradu na zkoušku, Slovák Bartečko natrvalo *iDNES.cz*.  18.7.2011. MAFRA, a. s. a dodavatelé Profimedia, Reuters, ČTK, AP. Viitattu 4.2.2020. (tšekiksi)
17. ↑  Elite Prospects - Lev Poprad *eliteprospects.com*. Everysport Media Group. Viitattu 4.2.2020. (englanniksi)
18. ↑  Gustavsson, Jonas: Netik klar för Växjö Lakers *vaxjolakers.se*.  28.1.2012. Växjö Lakers Idrott AB. Viitattu 4.2.2020. (ruotsiksi)
19. ↑  Liberecké Tygry posílí útočník Tomáš Netík *hcbilitygri.cz*.  27.8.2012. Bílí Tygři Liberec, s.r.o. Viitattu 4.2.2020. (tšekiksi)
20. ↑  Langr, Michael: Netík opouští Liberec. Míří do Nižněkamsku za dvojicí K+K *iDNES.cz*.  5.10.2012. MAFRA, a. s. a dodavatelé Profimedia, Reuters, ČTK, AP. Viitattu 4.2.2020. (tšekiksi)
21. ↑  Elite Prospects - Neftekhimik Nizhnekamsk *eliteprospects.com*. Everysport Media Group. Viitattu 4.2.2020. (englanniksi)
22. ↑  Novou akvicíciou Slovana Netík! *hcslovan.sk*.  29.6.2013. HC Slovan Bratislava a.s. Viitattu 4.2.2020. (slovakiksi)
23. ↑  Tshekin maajoukkueesta tuttu hyökkääjä siirtyy Oskar Osalan KHL-seuraan *suomikiekko.com*.  9.12.2013. Nordic Sport Media. Viitattu 4.2.2020.
24. ↑  Elite Prospects - Neftekhimik Nizhnekamsk *eliteprospects.com*. Everysport Media Group. Viitattu 4.2.2020. (englanniksi)
25. ↑  KHL-suomalaisvalmentaja laittoi kaksi tshekkiä pihalle *suomikiekko.com*.  15.5.2014. Nordic Sport Media. Viitattu 4.2.2020.
26. ↑  Isotalo, Ilari: KHL-seura nappasi tutun maajoukkuehyökkääjän *suomikiekko.com*.  16.6.2014. Nordic Sport Media. Viitattu 4.2.2020.
27. ↑  Elite Prospects - HC Slovan Bratislava *eliteprospects.com*. Everysport Media Group. Viitattu 4.2.2020. (englanniksi)
28. 1 2  Sparta posiluje útok, přichází Tomáš Netík! *hcsparta.cz*.  1.6.2015. HC Sparta Praha a.s. Viitattu 4.2.2020. (tšekiksi)
29. ↑  Elite Prospects - HC Sparta Praha *eliteprospects.com*. Everysport Media Group. Viitattu 4.2.2020. (englanniksi)
30. ↑  Jáchim, Václav: Změny ve Spartě: Netík jde na hostování do Třince, návrat hlásí Hlaváč *Hokej.cz*.  30.1.2017. BPA sport marketing a.s. ve spolupráci s eSports.cz, s.r.o. Viitattu 4.2.2020. (tšekiksi)
31. ↑  Elite Prospects - HC Ocelari Trinec *eliteprospects.com*. Everysport Media Group. Viitattu 4.2.2020. (englanniksi)
32. ↑  Massive boost – veteran Tomas Netik joins Medvescak *medvescak.com*.  23.6.2017. KHL Medveščak Zagreb.  Arkistoitu 22.6.2018. Viitattu 4.2.2020. (englanniksi)
33. ↑  Elite Prospects - Medvescak Zagreb *eliteprospects.com*. Everysport Media Group. Viitattu 4.2.2020. (englanniksi)
34. ↑  Útok Oceliarov posilňuje pražské eso Tomáš Netík! V Košiciach pokračuje aj Petr Kafka *hckosice.sk*.  22.6.2018. HC Košice s.r.o. Viitattu 4.2.2020. (slovakiksi)
35. ↑  Verstärkung für die entscheidende Phase! *hcinnsbruck.at*.  23.1.2019. HC Tiroler Wasserkraft Innsbruck - die Haie e.V.. Viitattu 4.2.2020. (saksaksi)
36. ↑  Sieviläinen, Jarmo: Karjalan Kopla värväsi entisen Tshekin maajoukkuehyökkääjän ja KHL-pelaajan 2. divisioonaan *karjalainen.fi*.  24.1.2020. Sanomalehti Karjalainen Oy. Viitattu 4.2.2020.
37. ↑  Slovensko1 - Česko, 07.04.2005 *Hokej.cz*.  7.4.2005. BPA sport marketing a.s. ve spolupráci s eSports.cz, s.r.o. Viitattu 4.2.2020. (tšekiksi)
38. ↑  Česko - Německo, 30.08.2007 *Hokej.cz*.  30.8.2007. BPA sport marketing a.s. ve spolupráci s eSports.cz, s.r.o. Viitattu 4.2.2020. (tšekiksi)
39. ↑  Tomas Netik *Elite Prospects*. Everysport Media Group AB.  (englanniksi)